cyanic-selkie/wikianc huggingface dataset:
Jaguaarimonninen
Koko ja ulkonäkö
Jaguaarimonninen sekoitetaan helposti leopardimonniseen. Molemmat ovat tylppäkuonoisia ja molemmilla on pienten pisteiden kuvioimilla hopeanharmailla kyljillä kolmijuovakuvio, millä tarkoitetaan kyljen keskiviivan mustaa juovaa ympäröivää vaaleaa pisteetöntä aluetta. Jaguaarimonnisen kyljissä ja päässä on ainoastaan pisteitä, ei koskaan juovia kuten useimmilla leopardimonnisilla. Kummallakin lajilla on selkäevässä pyöreä musta laikku.
Käyttäytyminen ja lisääntyminen
Jaguaarimonninen on parvikala, joten sillä pitäisi olla seuraa vähintään kuuden yksilön verran. Akvaarion pohja-aines ei saisi olla teräväsärmäistä, etteivät monniset vahingoittaisi viiksiään. Jaguaarimonniset tonkivat mielellään hienojakoista hiekkaa.
Koska jaguaarimonninen on pitkään sekoitettu leopardimonniseen, kirjallisuudesta ei löydy tietoja jaguaarimonnisen viljelystä. Viljelyn voidaan kyllä olettaa onnistuvan samoin kuin muillakin monnisilla.
Stuorrahanoaivi
Stuorrahanoaivi on tunturi Enontekiöllä, Luoteis-Lapissa. Tunturin korkeus on noin 600 metriä. Tunturi sijaitsee vajaat 30 kilometriä Kaaresuvannosta koilliseen, kilometrin verran Norjan rajalta. Tunturi on osa Tarvantovaaran erämaa-aluetta.
Stuorrahanoaivilla on Struven ketjun mittauspiste, yksi maailmanperintökohteen kuudesta kohteesta Suomessa.
Daniel Oliver
Daniel Oliver (6. helmikuuta 1830 – 21. joulukuuta 1916) oli englantilainen kasvitieteilijä ja myös kasvitieteilijänä tunnetun Francis Wall Oliverin isä. Daniel Oliverista käytetään tieteellisten nimien yhteydessä auktorilyhennettä Oliv..
Daniel Oliver työskenteli Royal Botanic Gardensin herbaariokokoelmissa 1860–1890 ja kasvitieteen professorina Lontoon University Collegessa 1861–1888. Ollessaan professorina Oliver julkaisi John Stevens Henslowin käsikirjoitukseen ja materiaaleihin pohjautuvan teoksen Lessons in Elementary Biology vuonna 1864. Oliverin mukaan kirja olisi hyvä oppikirja perusasteen kouluihin sekä yleisesti nuorille, joille luokka- ja laboratorio-opetus ei ollut kaikkein ominta. Kirjasta otettiin useampia uusintapainoksia ainakin vuoteen 1891 asti.
Oliver palkittiin vastavalittuna jäsenenä vuonna 1893 Linnean Societyn kultamitalilla ja vuonna 1884 Royal Societyn mitalilla. Vuonna 1895 Philippe Édouard Léon van Tieghem kuvasi itäisessä Afrikassa kasvavan, Loranthaceae-heimoon kuuluvan kasvisuvun Daniel Oliverin mukaan nimellä Oliverella.
Oliver kuoli sydämenpysähdykseen talossaan Lontoossa vähän ennen joulua 1916.
Sperlinga
Sperlinga on kunta Sisiliassa Ennan maakunnassa. Sperlingan pinta-ala on 58,72 neliökilometriä ja sen asukasluku on 805. Se on tunnettu kaupungin keskellä sijaitsevasta keskiaikaisesta linnasta ja vanhoista luolista, joita on käytetty asumuksina.
thumb|left|200px|Luolia
Kemmuru
180px|thumb|[[Aksim]] 180px|thumb|[[Jodarok]] 300px|thumb|[[DJ J-Laini]]
Kemmuru on helsinkiläinen hip hop -yhtye, jonka jäsenet ovat tikkakoskelaissyntyinen Aksim, joensuulaissyntyinen Jodarok ja rovaniemiläissyntyinen DJ J-Laini. Yhtyeen musiikkia on luonnehdittu rehelliseksi hip hopiksi, joka peilaa suomalaista sielunmaisemaa.
Historia
Kemmuru alkoi tehdä freestylejä ja hakemaan muotoaan vuonna 2001. Pitkän odotuksen mukaan nimetty esikoisalbumi Mite se teiä...? näki viimein päivänvalon 2003. Musiikkilehti Soundi kuvasi debyyttilevyn arvostelussaan bändiä seuraavasti:
Talvella 2004 kokoonpanoon lisättiin DJ:ksi rovaniemeläinen J-Laini.J-Laini räppäsi Tulenkantajat -yhtyeen alkuperäisessä kokoonpanossa ja toimi myös DJ:nä Nuoret Herrat ja Anno Fallo -yhtyeissä.
Kemmurun toinen pitkäsoitto Kehumatta paras julkaistiin 11. lokakuuta 2006 ja se sai useita myönteisiä arvosteluja. V-lehti valitsi levyn vuoden parhaaksi ja Funk Awards palkitsi Kemmurun vuoden 2006 parhaana bändinä, menestystä tuli myös Lifesaver-levykaupan vuosiäänestyksessä. Albumi nousi sijalle 34 Suomen virallisella listalla. Albumin kappaleesta "Koputa puuta" kuvattiin musiikkivideo.
Keväällä 2010 julkaistiin Kemmurun toisesta Mite se teiä...? -pitäkäsoitosta uusintapainos. Sen julkaisi Monsp Records.
Kemmurun kolmas pikäsoitto, Meiltä puuttuu kaikki, julkaistiin 12. toukokuuta 2010 Monspin kautta ilmaislatauksena, sekä cd:n muodossa. Julkaisussa ainutlaatuista oli se, että se oli ensimmäinen digialbumi maailmassa jonka pystyi lataamaan niin, että lataaja sai albumista lähes yksilöllisen kappaleen. Nimittäin jokaisesta kappaleesta oli tehty useampi versio, joista latausgeneraattori arpoi yhden ja koosti näin ollen yksilöllisen albumikokonaisuuden lataajalle.
Meiltä puuttuu kaikki sijoittui Suomen virallisen listan 13. sijalle ilmestymisviikollaan (20/2010). Albumin kappaleesta "Äiti äiti" on kuvattu musiikkivideo.
Kemmurun uusi musiikkivideo kappaleesta "Lainsuojaton" julkaistiin maaliskuun lopulla 2012. Videon on ohjannut MrPabloFilms. Kemmuru ja Puppa J ovat mukana HKI Cratesin heinäkuussa 2012 julkaistulla musiikkivideolla "Lelu". Kemmurun uusi musiikkivideo julkaistiin joulukuussa 2012 kappaleesta "JSSAP".
Muuta
Aksim on tuottanut biittejä myös Ruudolfille, Jagelle, Fintelligensille, Ezkimolle, Vähäisille Äänille, Tulenkantajille, Palefacelle, Jodarokille sekä yhdysvaltalaiselle MF Grimmille. Miehen instrumentaaleja on kuultu myös Doug Prayn elokuvassa Infamy.
Soolojensa Hukattu aika ja Stabiili asunnoton lisäksi Jodarok on tehnyt yksittäisiä kappaleita useille levyille mm. "Monelt ne tulee" -mixtape, DJPP:n tuottajalevy ja vieraillut mm. Hannibalin & Sopan, Nopsajalan, Ritarikunnan, Ruudolfin, Loost Koosin, Stepan, Tykopaatin ja Tonoslonon levyillä. Jodarok julkaisi uuden levyn Kallio Undergroundista ja Jontti & Shaka -duosta tutun Jontin kanssa tammikuussa 2009. Levy on nimeltään Uuden ajan avaruususkonto. Jodarok julkaisi kolmannen sooloalbuminsa Valvo viiteen nuku kolmeen 17. toukokuuta 2011. Albumi julkaistiin omakustanteena.
J-Laini soittaa levyjä jatkuvasti klubeilla ja järjestää mm. Yo Kuudes linja Raps! -klubia. Useita vuosia jatkunut Kovalevy-klubi lopetettiin marraskuussa 2008.
Tunnustukset
Funky Amigos ry. palkitsi Kemmurun "Vuoden bändinä" Funk Awards-tapahtumassa vuonna 2006. Basso-gaalassa 2007 Kemmuru voitti kategoriat "Vuoden Artisti" ja levy Kehumatta paras oli "Vuoden paras albumi". Kemmurun tuottaja Aksim sai Elvis ry:n apurahan vuonna 2007.
Power Macintosh 7100
thumb|[[Macintosh IIvx -mallista koteloa käyttävä Power Macintosh 7100 joutui kahdesti käräjille jo ennen ilmestymistään.]]
Power Macintosh 7100 on Apple Computerin 14. maaliskuuta 1994 julkaisema tietokone, joka oli suorituskykyisempi versio Power Macintosh 6100 -mallista pakattuna Macintosh IIvx:n vaakamalliseen koteloon. Alkujaan 66 MHz:n kellotaajuudella toimiva laite päivitettiin 80 MHz:iin 3. tammikuuta 1995. Power Macintosh 7100 -malleista oli myös AV-multimediaversiot. 7100-sarjan mallien valmistaminen lakkautettiin 6. tammikuuta 1996.
Tekniset tiedot
Power Macintosh 7100:n 66 MHz:n ja 80 MHz:n malleista oli AV-lyhenteellä nimetyt multimediaversiot. Multimedialiitäntöjen lisäksi AV-malleissa oli vakiona 2 Mt PDS-kortin videomuistia.
Spinaalinen lihasatrofia
pienoiskuva|347x347px|Poikkileikkaus selkäytimestä, jossa näkyy spinaalisen lihasatrofian aiheuttamien liikehermojen (motor neurons) sijainti selkäytimen harmaan aineen (grey matter) etusarvessa (anterior horn). Spinaalinen lihasatrofia (SMA, engl. spinal muscular atrophy) on harvinainen perinnöllinen sairaus, jossa selkäytimen liikehermosolujen toiminta häiriintyy aiheuttaen hermottamiensa lihasten heikentymistä johtaen lopulta niiden surkastumiseen.
Spinaalinen lihasatrofia johtuu SMN1-geenin (survival of motor neuron 1) virheestä, mikä johtaa selkäytimen liikehermosoluille tärkeän SMN-proteiinin puutteeseen. Ilman SMN-proteiinia liikehermosolut eivät kykene välittämään aivoista tulevia supistumiskäskyjä lihaksille, aiheuttaen etenevää lihasheikkoutta ja siitä aiheutuvia komplikaatioita. Spinaalinen lihasatrofia on autosominen peittyvästi periytyvä sairaus, tarkoittaen että sairastunut henkilö on yleensä perinyt virheellisen SMN1-geenin kummaltakin vanhemmaltaan.
Sairaus voidaan jakaa eri luokkiin, jotka eroavat toisistaan vaikeusasteessa, oireiden alkamisiässä ja saavutetuissa motorisissa taidoissa. Joillakin näistä luokista on myös omat vaihtoehtoiset nimensä. Tautiin ei ole olemassa täysin parantavaa hoitoa.
Luokittelu
Spinaalinen lihasatrofia voidaan jakaa viiteen eri luokkaan, luokan 0 ollessa taudin vakavin ja luokan IV taudin lievin muoto. Luokka I on taudin muodoista yleisin, käsittäen noin puolet kaikista sairastuneista. Luokat 0 ja IV ovat muodoista harvinaisimpia. Vaikka tauti voidaan jakaa luokkiin, luokkarajat eivät aina ole selviä ja sairauden asteikko on liukuva.
Oireet luokittain
Spinaalisessa lihasatrofiassa esiintyy useita oireita, jotka johtuvat liikehermojen toiminnan puutteista. Tyypillisimpiin oireisiin kuuluu lihasheikkoutta, lihassurkastumaa, alentunutta lihasjänteyttä, hengitysvaikeuksia, ongelmia liikkumisessa, luu- ja nivelongelmia, puutteellisia tai kokonaan puuttuvia refleksejä ja lihasvärinää. Oireet ja niiden vakavuus vaihtelevat riippuen luokasta ja siitä, kuinka pitkälle sairaus on edennyt.
Luokka I tai Werdnig–Hoffmannin tauti on muodoista toiseksi vakavin ja esiintyvyydeltään yleisin. Toisin kuin taudin vakavimmassa muodossa, luokkaan I kuuluvat kykenevät saavuttamaan joitakin motorisia taitoja, jotka kuitenkin katoavat nopeasti taudin edetessä. Tyypillisimpiä oireita ovat lievät nivelten jäykistymät, lihasheikkous, heikentyneet tai puuttuvat jänneheijasteet alaraajoissa, nielun ja kurkun lihasheikkous, joka voi johtaa ongelmiin mm. nielemisessä, imemisessä ja hengityksessä, sekä kellonmuotoinen rintakehä, joka johtuu kylkivälilihasten heikkoudesta ja sen aiheuttamasta kehittymättömästä ylärintakehästä.
Luokka II tai Dubowitzin tauti on muodoista keskimmäinen ja siihen kuuluvien elinajanodote on huomattavasti parempi kuin taudin kahdessa ensimmäisessä muodossa. Luokkaan II kuuluvat kykenevät istumaan itsenäisesti, kun joku toinen on ensin asetellut heidät oikeaan asentoon. Tyypillisimpiä oireita ovat kehityksen viivästyminen, pikkuhiljainen motoristen taitojen menetys, heikentyneet tai puuttuvat jänneheijasteet alaraajoissa, proksimaalinen lihasheikkous, sormien aktiovapina, patellaarirefleksin menetys, skolioosi sekä etenevä hengityslihasten heikkous, joka johtaa keuhkoahtaumatautiin lisäten sairastuvuutta ja kuolleisuutta.
NERVTAG
New and Emerging Respiratory Virus Threats Advisory Group (vapaa suomennus: Uusien ja leviävien virusuhkien neuvonantajaryhmä, lyhennys NERVTAG) on Yhdistyneen kuningaskunnan julkisen terveyspalvelun johtavaa lääketieteellistä neuvonantajaa ja brittihallitusta avustava asiantuntijaelin.
Spinaalinen lihasatrofia
Oireet luokittain
Luokka III tai Kugelberg–Welanderin tauti on muodoista toiseksi lievin ja tähän luokkaan kuuluvien elinajanodote on normaali. Tähän luokkaan kuuluvat pystyvät liikkumaan itsenäisesti, saavuttavat lähes normaalit motoriset taidot ja kävelykyvyn. Nämä motoriset taidot suurin osa sairastuneista kuitenkin hiljalleen menettää taudin edetessä. Lisäksi tyypillisiin oireisiin kuuluva proksimaalinen lihasheikkous, joka esiintyy voimakkaampana jaloissa kuin käsissä ja voi aiheuttaa vaikeuksia liikkumisessa, johtaen kaatumisiin sekä vaikeuksiin nousta tai laskeutua portaita. Tyypillisesti esiintyviä oireita proksimaalisen lihasheikkouden lisäksi ovat uupumus rasituksessa, patellaarirefleksin menettäminen ja sormien aktiovapina.
NERVTAG
NERVTAG-asiantuntijaelimen toiminta käynnistyi joulukuussa 2014. Vuonna 2020 sen erityiseksi tehtäväksi muodostui COVID-19-pandemiaan Britanniassa liittyvä asiantuntijatahona toimiminen. Asiantuntijaelimeen kuului marraskuussa 2018 yhteensä 16 professoria tai senioritason lääkäriä. Ryhmää on laajennettu koronapandemian kuluessa tilapäisillä jäsenillä.
Spinaalinen lihasatrofia
Oireet luokittain
Luokka IV on taudin muodoista lievin eikä vaikuta sairastuneiden elinajanodotteeseen. Tähän luokkaan kuuluvat saavuttavat normaalit motoriset taidot, mutta voivat kärsiä lihasheikkoudesta, patellaarirefleksin puutteesta sekä käsien vapinasta. Tyypillisimmät oireet ovat samat kuin luokassa III, mutta esiintyvät lievempinä.
Genetiikka
SMN2-geeni (survival of motor neuron 2) tuottaa SMN1:n ohella SMN-proteiinia, mutta vain murto-osa (noin 10 %) siitä on toimivaa. SMN2-geenikopioiden määrä korreloi lievemmän fenotyypin kanssa, mutta kliinistä taudinkuvaa ei kuitenkaan ole mahdollista ennustaa pelkästään SMN2-kopioiden määrän perusteella, koska taudinkuva saattaa vaihdella huomattavasti eri geenikopiomäärällä. Henkilöillä, joilla on kaksi SMN2-geenin kopiota, on 97 %:n riski sairastua tyypin 1 SMA-tautiin. Valtaosalla tyypin 1 SMA-potilaista on kaksi SMN2-kopiota ja noin 20 %:lla kolme kopiota.
SMA periytyy peittyvästi ja taudin saaneen henkilön vanhemmat ovat yleensä molemmat terveitä mutaation kantajia. Heidän lapsillaan on 25 %:n riski saada kummaltakin tautia aiheuttava mutaatio. Tautia sairastavan henkilön sisaruksilla on 25 %:n riski sairastaa samaa tautia. Autosomaalisesti peittyvästi periytyvät sairaudet ilmenevät yhtä usein ja samanlaisina miehillä ja naisilla. Sairaan henkilön omat lapset ovat yleensä terveitä, koska he voisivat sairastua vain, mikäli virheellinen geeni tulisi myös toiselta vanhemmalta.
Diagnostiikka
Molempien toimivien SMN1-kopioiden puuttuminen vahvistaa SMA:n diagnoosin. Jos täyttää SMA:n oireiden tuntomerkit ja silti on yksi SMN1-kopio, tulisi SMN1-kopio sekvensoida mahdollisten huomaamattomien mutaatioiden varalta. Vaikka SMN2-kopioiden laskenta ei olekaan pakollinen SMA:n diagnosoinnille, olisi se silti suositeltavaa aina tehdä. SMN2-kopioiden lukumäärä tarvitaan kliinisen tutkimuksen ilmoittautumiseen.
Ilman geenitestiä potilaan voidaan epäillä sairastavan SMA:ta, kun jännerefleksit puuttuvat ja lihassähkötutkimuksella todetaan neurogeenisiä vaurioita. Mitä pikemmin SMA tunnistetaan lapsella, sitä parempia tuloksia hoidosta voidaan odottaa. Sen johdosta useassa maassa on aloitettu vastasyntyneiden seulonta SMA:n varalta.
Esiintyvyys
SMA:ta esiintyy maailmanlaajuisesti ja etninen tausta tai verityyppi ei vaikuta sairastumiseen. Tyypin 1 SMA-tauti on yleisin esiintyvyydeltään ja arviolta 60% SMA tapauksista on tyyppiä 1. SMA:n esiintyvyys maailmanlaajuisesti on noin 1:11 000 elävänä syntyneistä. SMA:n kantajia on noin 1:51.
Hoito
SMA:n ollessa kompleksinen sairaus, monitieteinen lähestymistapa hoitoon on tarpeen. SMA-potilaat tarvitsevat hoitoa muun muassa neurologeilta, infektiolääkäreiltä, kirurgeilta ja fysioterapeuteilta. Hoidon tarve vaihtelee SMA:n vakavuuden mukaan. Kriittisin hoito liittyy hengityksen ylläpitoon. Ilmateiden puhdistus on hyvin tärkeä sekä akuutissa että kroonisessa hoidossa kaikilla SMA:ta sairastavilla. Kaikilla potilailla, joilla on tehoton yskä, tulisi saada joko manuaalista tai mekaanista avustusta yskimiseen. Yskimisen jälkeen suun kautta tapahtuva eritteiden imu voi olla tarpeen.
SMA-potilailla, joilla on hengityshäiriöitä nukkumisen aikana, yöllinen hengitystukihoito on suositeltavaa. Hengitystuki vähentää merkittävästi unihäiriöiden oireita. Potilailla, joilla on päivisin hyperkapniaa eli hiilidioksidikertymää vajaasta hengityksestä johtuen, olisi suositeltavaa käyttää hengitystukea vuorokauden ympäri. Syömis- ja nielemisongelmat ovat yleisiä SMA:n vakavissa tapauksissa. Ravinnon saannin turvaamiseksi voi olla tarvetta käyttää letkuruokintaa. Letkuruokinnassa ravinto annetaan letkun kautta suoraan ruoansulatuskanavaan. Heikon lihaksiston vuoksi erilaiset apuvälineet, kuten pyörätuoli, voivat olla tarpeen liikkumisen mahdollistamiseksi. Keho voi myös tarvita vartalotuen pelkästään pystyasennon ylläpitoon. Muita suositeltuja lisähoitoja tarpeen mukaan ovat muun muassa antibiootit, rutiinirokotukset, nesteytys ja keuhkoputkia laajentavat astmasuihkeet.
Geenihoidot
Ennen vuotta 2016 SMA:han ei ollut mitään parantavaa lääkettä. Sen jälkeen SMA:n hoitoon on hyväksytty geenihoitoja, jotka tavalla tai toisella lisäävät SMN-proteiinin synteesiä soluissa ja näin ollen estävät hermosolujen rappeutumista.
Nusinerseeni (Spinaraza) oli ensimmäinen Yhdysvaltain elintarvike- ja lääkeviraston (FDA) hyväksymä lääke SMA:n hoitoon. Lääke injektoidaan selkäydinnesteeseen, josta se kulkeutuu hermosoluihin. Hermosoluissa lääkkeen sisältämät molekyylit sitoutuvat SMN2-geenin osiin, joissa ne estävät toimimattoman SMN-proteiinin synteesin ja edesauttavat toimivan SMN-proteiinin synteesiä. Vuoteen 2022 mennessä yli 10 000 potilasta on saanut nusinerseeni-hoitoa ja hoito on osoittanut potilaille huomattavia motorisia parannuksia ja pidempää elinikää.
Onasemnogeeniabeparvoveekki (Zolgensma) on geeniterapialääke, jonka FDA hyväksyi 2019. Sitä käytetään korvaamaan toimimaton SMN1-geeni. SMN1:n cDNA pakataan replikoimattomaan vektoriin, joka kuljettaa geenin tarvittaviin soluihin. Soluissa SMN1-geeni integroituu henkilön genomiin ja alkaa syntetisoimaan SMN-proteiinia aivan kuten normaalistikin toimiva SMN1-geeni. Geenihoito suoritetaan kertainjektiona.
NERVTAG
NERVTAG-ryhmän tukemana Britannian johtava lääketieteellinen neuvonantaja neuvoo maan terveys- ja sosiaalipalvelujen ministeriötä, asianomaisia ministereitä ja muita ministeriöitä virusperäisiin hengitysteiden infektioihin liittyvien uhkien osalta. Johtava lääketieteellinen neuvonantaja toimii Britannian terveystutkimusinstituutti National Institute for Health Researchin (NIHR) pääjohtajana, ja ohjaa siten osaltaan maailmanlaajuisestikin huomattavaa kliinisen lääketieteen tutkimuskeskittymää. Tehtävässä on lokakuusta 2019 toiminut professori Chris Whitty.
Spinaalinen lihasatrofia
Hoito
Risdiplaami (Evrysdi) on uusin SMA:n hoitoon tarkoitettu lääke, jonka FDA hyväksyi 2020. Lääke otetaan suun kautta päivittäin. Nusinerseenin tavoin risdiplaami toimii vaikuttamalla SMN2-geenin toimintaan, vaikkakin hieman eri tavalla.
Katri Paukkunen
Katri Paukkunen on suomalainen laulaja, äänityypiltään lyyris-dramaattinen sopraano.
Paukkunen on valmistunut musiikin maisteriksi Sibelius-Akatemiasta vuonna 1999. Hän on suorittanut Master of Music (Advanced Opera) -tutkinnon Isossa-Britanniassa, missä hänen opiskelupaikkansa oli Royal Scottish Academy of Music and Drama (nykyään Royal Conservatoire of Scotland).
Oopperadebyyttinsä hän teki Strasbourgin oopperassa (Opéra national du Rhin) vuonna 2002.
Reformation
Reformation on Kiukaan toinen studioalbumi, joka julkaistiin 24. toukokuuta 2006. Se nousi Suomen virallisen listan sijalle 21.
Allan Hunter
Allan Hunter (s. 30. kesäkuuta 1946 Sion Mills) on pohjoisirlantilainen jalkapalloilija, joka pelasi keskuspuolustajana.
Hunter siirtyi vuonna 1966 Englantiin Oldham Athleticin joukkueeseen ja kolme vuotta myöhemmin Blackburn Roversiin. Vuonna 1972 hän siirtyi Ipswich Towniin ja oli siellä voittamassa FA Cupia vuonna 1978. Hän lopetti pelaajauransa vuonna 1982 Colchester Unitedissa, jossa hän toimi hetken myös päävalmentajana.
Hunter pelasi Pohjois-Irlannin maajoukkueessa 53 ottelua ja teki niissä yhden maalin vuosina 1970–1980.
Allison Cameron
Allison Cameron on fiktiivinen hahmo House-televisiosarjassa. Häntä näyttelee Jennifer Morrison.
Cameron on erikoistunut immunologiaan, ja työskentelee apulaislääkärinä tohtori Gregory Housen asiantuntijatiimissä. Hän on tiimin ainoa nainen, ja hän tuo usein hoitopäätöksistä keskusteltaessa esiin eettisiä näkökulmia ja pehmeämpiä arvoja. Hänellä itsellään on korkeat moraalikäsitykset, ja hän myös koettaa elää niiden mukaan.
Cameron on ollut naimisissa kerran 21-vuotiaana, ja hänen miehensä on kuollut pian naimisiin menon jälkeen. Cameron meni miehen kanssa naimisiin vaikka tiesi tämän olevan kuolemansairas. Cameronin ja Tohtori Housen välillä on kohtauksissa usein sähköistä vetovoimaa. Cameron näkee Housessa pehmeämmän puolen, ja ihailee tämän päättäväisyyttä kun on kyse potilaiden auttamisesta. He kävivät kerran treffeilläkin, mutta huonoin tuloksin.
Kuopion Taitoluistelijat
Kuopion Taitoluistelijat (KuTa) on taitoluistelun erikoisseura, joka antaa luistelunopetusta kaikille luistelusta kiinnostuneille. Seura on perustettu keväällä 2001.
Kuopion Taitoluistelijat harjoittelevat Kuopiossa Lippumäen ja Niiralan jäähalleissa ja Toivalassa Tuplajäillä. Oheisharjoituksia pidetään mm. jäähalleilla ja Kuopio-hallissa. Kesällä taitoluistelijat harjoittelevat leireillä. Pienimmät luistelijat leireilevät alku- tai loppukesästä Kuopiossa, pidemmälle edistyneet luistelijat ottavat osaa useille leireille niin kotimaassa kuin ulkomaillakin.
Seurassa opetusta annetaan tasoryhmittäin. Tasoryhmiä on aloittelijoista kilpaluistelijoihin.
Päävalmentajana toimii Colin Chanski. Chanski on K-ryhmien vastuuvalmentaja. Hänen apunaan valmennuksessa toimii Emilia Simonen.
KuTa järjestää vuosittain kansainvälisen taitoluistelukilpailun Silver Skaten Kuopion Niiralan ja Lippumäen jäähalleissa.
KuTa kuuluu STLL:n Itäiseen alueeseen ja on sen jäsenseura.
The Getaway (videopeli)
The Getaway on Team Sohon kehittämä vuonna 2002 PlayStation 2:lle julkaistu toimintaseikkailupeli. Pelin tapahtumat sijoittuvat Lontooseen. Pelin jatko-osa The Getaway: Black Monday julkaistiin vuonna 2004.
Girl Like Me
Girl Like Me on yhdysvaltalaisyhtyeen Black Eyed Peasin ja kolumbialaisen laulaja-lauluntekijän Shakiran musiikkikappale. Sen julkaisi Epic Records Black Eyed Peasin Translation-studioalbumin viidentenä singlenä 19. kesäkuuta 2020. Kappaleen ovat sanoittaneet Black Eyed Peas, Shakira, Brendan Buckley, Johnny Goldstein, Albert Menendez sekä Tim Mitchell ja sen tuottivat will.i.am, Shakira sekä Johnny Goldstein. Kappaleen musiikkivideon ohjasi Rich Lee ja se julkaistiin 4. joulukuuta 2020.
The Getaway (videopeli)
Juoni
Menneisyydessään rikollistyötä tehneen Mark Hammondin vaimo Susie ammutaan heidän talonsa edessä, kun tämä on viemässä heidän lastansa Alexia kouluun. Susie menehtyy kadulle kereten sanoa ”Pelasta poikamme”. Alex kidnapataan ja Mark lähtee kidnappaajien perään. Hän seuraa heitä ja löytää heidän salaisen piilopaikan, jossa Markille selviää kaikki. Kaiken takana on Charlie Jolson, Lontoon suurin ja kunnioitetuin gangsteri. Hän alkaa kiristää Markia, joka joutuu tekemään rikoksia ja hankkimaan lunnaat, jotta hän saa nähdä Alexin. Charlien rikoskumppani Yasmin lupaa auttaa Markia sillä ehdolla, että tämä auttaa häntä. Samaan aikaan poliisi D.C. Frank toisella puolella Lontoota haaveilee pidättävänsä Charlie Jolsonin.
Girl Like Me
"Girl Like Me" oli kansainvälinen menestys, sen päästyä singlelistan kärkeen El Salvadorissa sekä viiden parhaan joukkoon Belgian Valloniassa, Guatemalassa, Meksikossa, Panamassa, Paraguayssa, Perussa, Puerto Ricossa, Ranskassa ja Uruguayssa.
Viialan työväennäyttämö
Viialan Työväennäyttämö ry on yksi Suomen vanhimmista yhä toimivista harrastajateatterista. Toiminta on aloitettu vuonna 1907 ja ensimmäinen yleisöesitys järjestetty vuonna 1908.
Viialan Työväennäyttämö ry toimii aktiivisesti Akaan kaupungissa Pirkanmaalla.
Yhdistyksen toiminta on ollut erittäin vilkasta koko historiansa aikana. Vilkkaimpia aikakausia olivat 1920 ja 1960 luvut, jolloin ensi-iltoja oli noin 15-20 vuodessa. Vierailuesityksiä tehtiin myös paljon lähialueelle ja vastaanotettiin vierailuesityksiä Helsingistä ja Tampereelta.
Vuoteen 1998 asti Viialan Työväennäyttämö toimi Viialan Työväentalolla, jolloin näyttämö osti teatteritilan entiseltä Viialan Nahkatehtaalta, joka nykyään tunnetaan Yritystalo Parkkina.
Vuodesta 1998 Viialan Työväennäyttämö ry on ylläpitänyt Viialan teatteria.
Jere Lehto
Jere Ilari Lehto (s. 29. huhtikuuta 1991 Oulu) on suomalainen aitajuoksija ja pesäpalloilija. Hän edustaa Oulun Pyrintöä ja hänen valmentajanaan toimii Kalevi Tervo. Pesäpallossa Lehto edustaa kaudella 2018 miesten Ykköspesiksessä pelaavaa Lievestuoreen Kisaa.
Lehto on saavuttanut sisäratojen SM-kilpailuista 60 metrin aitajuoksusta pronssia vuonna 2015. Lisäksi hän on ollut mukana viestijuoksun SM-kisoissa voittamassa pronssia 4 x 100 metrin viestijuoksusta vuonna 2016. Ennätyksikseen Lehto on juossut 60 metrin aidoissa hallissa ajan 8,13 (2015) sekä 110 metrin aidoissa ulkona ajan 14,40 (2018).
Prince of Walesin niemi
Prince of Walesin niemi (Cape Prince of Wales) on Amerikan mantereen läntisin kohta. Se sijaitsee Sewardin niemimaalla Beringinsalmen itärannalla vastapäätä Dežnevinniemeä.
Niemellä sijaitsee Walesin kaupunki.
Itsenäisyyden Puolesta
Itsenäisyyden Puolesta ry (IP) oli Suomessa 1970–1980-luvuilla toiminut oikeistolainen poliittinen järjestö, joka vastusti Neuvostoliiton vaikutusta Suomessa, presidentti Urho Kekkosen politiikkaa ja sosialismia.
Historia ja toiminta
Itsenäisyyden Puolesta ry aloitti toimintansa Helsingissä syksyllä 1971 ja rekisteröitiin huhtikuussa 1972. Paikallisosastoja perustettiin lisäksi Lahteen, Tampereelle, Turkuun ja Vaasaan. Yhdistyksen ensimmäinen puheenjohtaja ja alkuperäinen keskushahmo oli kustantaja Kauko Kare. Hänen ympärilleen oli jo vuonna 1968 syntynyt Torstaikerhoksi kutsuttu ryhmä, joka julkaisi myös Nootti-lehteä. Itsenäisyyden Puolesta keräsi yhteen presidentti Kekkosen länsimielisiä ja oikeistolaisia vastustajia. Sen perustamisessa oli mukana useita henkilöitä, jotka liittyivät sittemmin Perustuslailliseen oikeistopuolueeseen (POP). Järjestön tilaisuuksissa esiintyi tunnettuja jyrkän oikeistolaisia poliitikkoja, kuten kokoomuksen Tuure Junnila ja POP:n Georg C. Ehrnrooth. Itsenäisyyden Puolesta oli kuitenkin puoluepoliittisesti sitoutumaton. Jäsenkuntaan kuului perustuslaillisia, kokoomuksen oikeistosiipeä, SDP:n oikeistosiipeä sekä muiden puolueiden jäseniä, jotka vastustivat neuvostomielisyyttä.
Liikkeen paikallisjärjestöille perustettiin syksyllä 1974 valtakunnallinen kattojärjestö Kansalaisjärjestö Itsenäisyyden Puolesta ry, jonka puheenjohtajaksi valittiin toimittaja Heikki Eskelinen. Hän korvasi pari vuotta myöhemmin Kareen myös Helsingin osaston johdossa. Kare katsoi tulleensa syrjäytetyksi järjestön johdosta ja alkoi arvostella sitä Nootissa. Itsenäisyyden Puolesta tuki 1970-luvun alussa A. I. Arwidsson -seuran tarrakampanjaa, jossa levitettiin yli puoli miljoonaa tarraa punaiseksi muuttuvasta Suomen lipusta tekstillä ”Tätäkö haluat?”. Eskelisen puheenjohtajakaudella luotiin yhteyksiä myös kommunisminvastaiseen Suomalaisen Yhteiskunnan Tuki -säätiöön (SYT) ja Elinkeinoelämän valtuuskuntaan (EVA). Itsenäisyyden Puolesta julkaisi vuonna 1977 pamfletin Varo vallankumousta, jota levitettiin SYT:n avulla yli 30 000 kappaletta. Kareen mielestä sitoutumattomaksi tarkoitettu IP kytkeytyi lopulta liiankin tiiviisti Perustuslailliseen oikeistopuolueeseen, kun puheenjohtaja Eskelinen oli puolueen ehdokkaana vaaleissa. Yhdistys tuki Mauno Koiviston kampanjaa vuoden 1982 presidentinvaaleissa.
Itsenäisyyden Puolesta kannatti parlamentarismia, mutta sen jäseniksi liittyi kaikessa hiljaisuudessa myös muutamia aiemmin äärioikeistolaisissa liikkeissä toimineita henkilöitä, kuten historiantutkija Mikko Uola. Siihen kytkeytyi myös 1970-luvun alussa toiminut, jo aiemmin perustettu lyhytikäinen nuorisojärjestö Suomen Itsenäiset Nuoret (SIN), alkujaan Isänmaallinen Kansallisliike (IKL), jota johti Jouni Lanamäki. SIN:llä oli löyhiä yhteyksiä ruotsalaiseen uusnatsipuolueeseen Nordiska Rikspartietiin (NRP).
Itsenäisyyden Puolesta tuki 1980-luvulla myös Viron aseetonta separatismia levittämällä aihetta koskevaa informaatiota ja järjestämällä emigranttivirolaisia puhujiksi tilaisuuksiinsa. Se liittyi 1980-luvulla jäseneksi kansainväliseen kommunisminvastaiseen kattojärjestöön World Anti-Communist Leagueen. Itsenäisyyden Puolesta lakkasi toimimasta aktiivisesti kylmän sodan päätyttyä, mutta sitä ei ole virallisesti lakkautettu. Syksystä 1991 Itsenäisyyden Puolesta Pirkanmaan ry:n puheenjohtajana on ollut Seppo Lehto, joka tunnetaan muun muassa Suur-Suomi ry:n perustajajäsenenä 1991 alkaen.
Bloody Roar
Bloody Roar on Hudson Softin ja Eightingin kehittämä ja tuottama taistelupelisarja. Pelisarja aloitti kolikkopelinä vuonna 1997 alanimellä Beastorizer, mutta jälkeenpäin pelisarjaa on julkaistu PlayStationille, PlayStation 2:lle, Nintendo GameCubelle sekä Xboxille nykyisellä nimellä.
Peli tunnetaan parhaiten mahdollisuudesta ottaa taistelussa käyttöön ihmishahmoa voimakkaampi petomuoto. Jokaisella taistelijalla on oma eläimellinen puolensa, jonka saatavia voimia voi hyödyntää niin kauan kuin taistelijalla riittää energiaa.
Nea Pronin
Nea Aleksandra Pronin (s. 8. helmikuuta 1997 Helsinki) on suomalainen aitajuoksija. Hän edustaa Helsingin Kisa-Veikkoja ja hänen valmentajanaan on vuodesta 2014 lähtien toiminut Matti Vesterinen. Tilastopajan mukaan Pronin ei ole osallistunut yleisurheilukilpailuihin kesän 2015 jälkeen.
Pronin on saavuttanut sisäratojen SM-kilpailuista 300 metrin aitajuoksusta hopeaa vuonna 2012 ja hopeaa 4 x 300 metrin viestijuoksusta vuonna 2012. Ennätyksikseen hän on juossut 60 metrin aidoissa hallissa ajan 9,44 (2015), 100 metrin aidoissa ulkona ajan 15,34 (2014), 300 metrin aidoissa ulkona ajan 44,31 (2012) ja hallissa 42,91 (2012) sekä 400 metrin aidoista ulkona ajan 61,66 (2011).
Carles Aleñá
Carles Aleñá Castillo (s. 5. tammikuuta 1998 Mataró, Espanja) on espanjalainen jalkapalloilija, joka edustaa espanjalaista Real Betisia lainalla saman sarjan FC Barcelonasta sekä Espanjan alle 21-vuotiaiden jalkapallomaajoukkuetta. Hän on pelipaikaltaan keskikenttäpelaaja.
Ura
Aleñá teki debyyttinsä Barcelonan edustusjoukkueessa 30. marraskuuta 2016 Copa del Reyn ottelussa Hérculesia vastaan. Hän teki samassa ottelussa myös ensimmäisen maalinsa.
Stop the Clocks (EP)
Stop the Clocks (EP) on rock-yhtye Oasiksen EP, joka julkaistiin 13. marraskuuta, 2006. EP julkaistiin lähinnä Stop the Clocks kokoelman promotoimiseen.
Kappaleet
Kaikki kappaleet on kirjoittanut Noel Gallagher, ellei toisin mainita.
Itä-Timorin historia
Itä-Timorin historian alkuajoista ei tiedetä paljoa. Tiedetään, että ennen siirtomaa-aikaa Timorin saarella on käynyt kauppiaita Jaavan ja Kiinan suunnalta. 1500-luvulla portugalilaiset kauppiaat ja lähetyssaarnaajat saapuivat alueelle ja vuosisadan puolivälissä alueelle perustettiin lähetysasema. 1600-luvulla hollantilaiset kasvattivat valtaansa Kaakkois-Aasiassa ja Portugalin ja Hollannin välille syntyi kiista saaren hallinnasta. Saari jaettiin maiden kesken vasta vuonna 1859.
Itä-Timor oli Portugalin imperiumin reuna-alueita, jossa siirtomaahallinto hyödynsi maan luonnonvaroja, mutta itätimorlaiset itse eivät hyötyneet maansa rikkauksista. Portugalin neilikkavallankumouksen jälkeen vuonna 1975 Portugali pyrki eroon siirtomaistaan, mutta Indonesia miehitti Itä-Timorin ja Portugalin siirtomaahallinnon tilalle tuli Indonesian miehitys. Kansainvälisen painostuksen takia Indonesia joutui taipumaan Itä-Timorin itsenäisyysvaatimuksiin 1990-luvulla.
Itä-Timor itsenäistyi vuonna 2002, Indonesian neljännesvuosisadan miehityksen jälkeen, jota edelsi 400 vuotta kestänyt Portugalin siirtomaa-aika. Lyhyen itsenäisyyshistoriansa aikana maa on kärsinyt levottomuuksista.
Varhaiset vaiheet
Alueen alkuperäisinä asukkaina pidetään tetumeja, jotka muodostavat Timorin pääväestön. Timorin saaren historiasta ennen 1500-lukua on kuitenkin saatu tietoa hyvin vähän. Kiinalaiset ja jaavalaiset kauppiaat ovat käyneet siellä ainakin 1200-luvulla, mahdollisesti jo 600-luvulla. Varhaisia kauppiaita houkutti Timorin saarelle muun muassa santelipuu, josta saatiin huonekalujen raaka-ainetta ja suitsukkeita, sekä mehiläisvaha, josta tehtiin kynttilöitä.
Siirtomaa-aika
thumb|Portugalin siirtomaaisännyydestä muistuttava monumentti maan pääkaupungissa [[Dilissä.]] Portugalilaiset kauppiaat saapuivat Timorin saarelle vuosien 1509–1511 vaiheilla. Portugalilaiset valloittivat Kaakkois-Aasiasta, Malakan niemimaalla sijainneen Malakan sulttaanikunnan ja Timorin saaren. Ensimmäiset portugalilaiset asettuivat Timorin saarelle vuoden 1520 aikoihin. Kuitenkin vasta vuonna 1556 portugalilaiset dominikaaniveljet perustivat saarelle lähetysaseman.
1600-luvun alussa Kaakkois-Aasiaan saapuivat hollantilaiset, jotka valtasivat Timorin saaren länsiosan vuonna 1613. Portugalilaiset pyrkivät laajentamaan sotilasvaltaansa saarella 1642, ja tästä huolestuneena hollantilaiset perustivat oman tukikohtansa saaren länsiosaan 1653. Portugalin ja Hollannin pitkäaikainen kiistely saaren hallinnasta päättyi Lissabonissa solmitulla sopimuksella vuonna 1859, jossa Portugali luovutti saaren länsiosan Hollannille. Länsi-Timor jäi Hollannin Itä-Intian hallinnon alle ja Itä-Timorista muodostui Portugalin Timor. Saari jaettiin virallisesti Portugalin ja Hollannin vyöhykkeisiin vasta 1913. Timorin väestölle eurooppalaisvalta oli traagista. Saaren länsiosa jäi hollantilaisten siirtomaahallinnon periferiaksi, kun taas itäosassa Portugali katolilaisti kovakouraisesti Itä-Timorin väestöä.
Portugalilaiset hallitsivat maata paikallisten päälliköiden avulla ja heidän todellinen valtansa rajoittui pitkään Dilin lähiseutuun. 1800-luvun lopussa ja 1900-luvulla Portugali kuitenkin tiukensi otetaan sisämaasta, lisäsi kahvinviljelyä ja timorilaisten tuotteiden vientiä. Katoliset seminaarit myötävaikuttivat maan poliittisen eliitin syntyyn.
Toisessa maailmansodassa Japani valloitti Timorin saaren Timorin taistelun jälkeen ja saari oli japanilaisten hallussa vuosina 1942–1945. Sodan jälkeen Portugali julisti Itä-Timorin merentakaiseksi maakunnakseen. Portugalilaiset eivät kuitenkaan kehittäneet Timorin siirtomaa-aluettaan, ja se säilyi portugalilaisten laiminlyötynä siirtomaaslummina aina vuoteen 1975 asti. Itä-Timorissa harjoitettiin vielä 1970-luvulla omavaraistaloutta ja yli 90 prosenttia alueen 650 000 asukkaasta oli luku- ja kirjoitustaidottomia.
Siirtomaavallan päättyminen
Länsi-Timorin hallinta siirtyi Hollannilta Indonesialle vuonna 1949. Saaren itäosa pysyi kuitenkin Portugalin hallussa 1970-luvulle asti. Vuonna 1974 Portugalin oikeistolainen diktatuuri kaatui ja vasemmistolaiset upseerit tekivät Itä-Timorissa vallankaappauksen. Portugali päätti luopua siirtomaistaan ja Itä-Timorin itsenäistyminen tuli mahdolliseksi, mutta sen toteuttamistavasta syntyi erimielisyyksiä.
Poliittinen liikehdintä maassa kiihtyi ja maahan syntyi kolme puoluetta, joita johti portugalin siirtomaahallintoon osallistunut, koulutettu eliitti. Tärkein puolue oli vasemmistolainen Itä-Timorin vallankumouksellinen liike Fretilin. Itä-Timorin demokraattinen liitto, UDT, oli konservatiivisempi ja Portugali-myönteinen. Timorin kansan demokraattinen liitto, Apodeti, edusti maan muslimiyhteisöä ja se kannatti unionia Indonesian kanssa. Puolueista UDT ja Fretilin muodostivat maan hallituksen tammikuussa 1975, mutta UDT ryhtyi vastavallankumoukseen Fretilinin väitettyjen kommunismiyhteyksien vuoksi.
Maa ajautui sisällissotaan syksyllä 1975. Fretilinillä oli Itä-Timorissa suurempi suosio ja sotilaallinen ylivoima. UDT:n kannattajat työnnettiin Länsi-Timorin rajalle ja Fretilin muodosti maan hallituksen kun viimeiset portugalilaiset pakenivat saarelta. Portugalin hallitus ei puuttunut Timorin tapahtumiin, vaan siirtomaaisännille oli tärkeämpää neuvotella rauhasta afrikkalaisten siirtomaiden kanssa.
Itsenäisyysjulistus ja Indonesian miehitys
Freitilin julisti Portugalin Timorin itsenäiseksi demokraattiseksi tasavallaksi 28. marraskuuta 1975. Naapurimaa Indonesiassa Suharton hallinto ei kuitenkaan voinut hyväksyä Itä-Timorin tilannetta. Indonesiassa oli tukahdutettu kommunismi maan sisällä, eikä Indonesiassa katsottu hyvällä sitä että maan kaakkoispuolelle syntyisi pieni kommunistinen valtio.
Indonesian armeija aloitti laajamittaisen hyökkäyksen Itä-Timoriin 7. joulukuuta 1975, syynä oli kommunistien valtaannousun estäminen. Yhdysvallat antoi hiljaisen hyväksyntänsä Indonesian sotatoimille kylmän sodan hengessä, taistelussa kommunismin leviämistä vastaan.
Indonesia käytti hyökkäyksessä Itä-Timoriin ja sitä seuranneessa miehityksessä armeijansa täyttä arsenaalia. Fretilinin johtajat joutuivat pakenemaan ja Itä-Timor liitettiin Indonesiaan heinäkuussa vuonna 1976 maan 27. provinssina. Itä-Timorin miehitystä varjostivat indonesialaisten hyökkäyksessä käyttämät ilmapommitukset ja satojen tuhoamiset, sekä kidutukset ja keskitysleirit joita käytettiin suurelta osin puolustuskyvyttömiä ihmisiä vastaan. Indonesian suorittamat julmuudet leimasivat Itä-Timorin itsenäisyyttä vastaan käytyä sotaa, joka herätti vastustusta myös ulkomailla. Indonesia liitti Itä-Timorin alueisiinsa vastoin kansainvälisen oikeuden säännöksiä ja Itä-Timorin väestön omaa tahtoa. Arvostelu Indonesiaa kohtaan kiihtyi kun Itä-Timorissa kärsittiin nälänhätää vuonna 1979. Vastalauseista huolimatta Itä-Timor jäi kuitenkin pysyvästi Indonesian hallintaan. Sissisota Indonesian hallintoa vastaan kuitenkin jatkui, kun Fretilinin joukot vetäytyivät sisämaan tukikohtiinsa. Heidän johtajanaan oli Xanana Gusmão.
Indonesian hallinto yritti sulauttaa itätimorilaiset Indonesiaan, mutta enemmistö väestöstä pysyi Fretilinin kannattajina. Itä-Timorissa oli portugalilaisen menneisyyden takia vahva tunne erilaisuudesta muuhun saaristoon nähden. Portugalilaisten perintönä maassa oli katolinen kirkko, mikä korosti erilaisuuden tunnetta. Itä-Timorissa tuomittiin laajalti islamilaistamis ja indonesialaistamispolitiikka.
Indonesian vallan aikana miehitys, nälänhädät ja taudit tappoivat eri arvioiden mukaan jopa 200 000 itätimorilaista. Kansanmurha on yksi pahimmista toisen maailmansodan jälkeen.
Itsenäisyys
Kansanäänestyksen jälkeen Itä-Timoriin nimitettiin YK:n johtama väliaikaishallitus. Ensimmäisissä parlamenttivaaleissa vuonna 2001 vanha itsenäisyyspuolue Fretilin saa äänten enemmistön. Maan ensimmäiseksi presidentiksi valittiin Xanana Gusmão ja pääministeriksi nousi Fretilinin pitkäaikainen johtaja Mari Alkatiri.
Itä-Timor itsenäistyi 20. toukokuuta 2002, jolloin YK:n johtama siirtymäkauden hallitus luovutti paikkansa itsenäisen Itä-Timorin hallinnolle. Syyskuussa 2002 Itä-Timorista tuli YK:n jäsen. Itsenäisen Itä-Timorin ensimmäiset vuodet ovat kuitenkin olleet epävakaat ja maassa on ollut vakavia levottomuuksia.
Levottomuudet roihahtivat jälleen vuonna 2006. Levottomuuksien seurauksena 150 000 itätimorlaista joutui pakenemaan kodeistaan. Tapahtumat alkoivat kun Itä-Timorin sotilaat ryhtyivät lakkoon parempien työolojen takia, sillä he syyttivät puolustusvoimia syrjinnästä sillä perusteella, että he olivat lähtöisin maan länsiosasta. Maaliskuussa 2006 puolustusvoimien komentaja erotti 600 sotilasta luvattoman poissaolon vuoksi ja levottomuudet kärjistyivät avoimiksi taisteluiksi turvallisuusjoukkojen ja kapinallisten välillä. Taisteluiden vuoksi maan puolustusvoimat ja poliisi menettivät toimintakykynsä, minkä takia niiden tehtävät siirtyivät rauhanturvaajille. Australia, Uusi-Seelanti, Malesia ja Portugali lähettivät joukkoja taltuttamaan mellakointia. Kriisin seurauksena maan pääministeri Mari Alkatiri joutui eroamaan tehtävästään kesäkuussa 2006 ja hänen tilalleen nousi sitoutumaton poliitikko José Ramos-Horta.
Vuoden 2007 presidentinvaalit voitti Jose Ramos-Horta, ja hän astui virkaansa 20. toukokuuta 2007. Heinäkuussa 2007 pidettiin parlamenttivaalit, joissa maata itsenäistymisestä asti hallinnut Fretilin sai jälleen eniten ääniä (29 prosenttia), mutta Xanana Gusmãon kokoama neljän puolueen koalitio pyrki kokoamaan hallituksen.
Helmikuussa 2008 vuoden 2006 kapinallisista koostuva joukko ampui presidentti Hortaa, joka loukkaantui vakavasti. Kapinalliset iskivät myös pääministeri Xanana Gusmãoa vastaan, mutta hän ei loukkaantunut. Kesällä 2009 viimeinen vuoden 2006 konfliktin synnyttämistä maan sisäisistä pakolaisleireistä suljettiin.
Aittojärven rautatieasema
Aittojärven rautatieasema oli Suomen rataverkkoon kuuluvalla rataosalla  sijainnut rautatieliikennepaikka. Liikennepaikka sijaitsi Aittojärven kylässä Kiuruvedellä, noin 12 kilometriä Kiuruveden keskustasta länteen. Liikennepaikka lakkautettiin 27. toukokuuta 1990.
Liikennepaikalla oli alun perin kaksi sivuraidetta ja kuormauslaituri.
Jaakko Malmivirta
Jaakko Petteri Malmivirta (s. 26. lokakuuta 1991 Turku) on suomalainen aitajuoksija. Hän edustaa Turun Urheiluliittoa ja hänen valmentajanaan toimii Pekka Niemi.
Malmivirta on saavuttanut sisäratojen SM-kilpailuista 60 metrin aitajuoksusta hopeaa vuosina 2012 ja 2013. Lisäksi hän on ollut mukana viestijuoksun SM-kisoissa voittamassa hopeaa 4 x 100 metrin viestijuoksusta vuonna 2015. Ennätyksikseen Malmivirta on juossut 60 metrin aidoissa hallissa ajan 6,92 (2015) sekä 110 metrin aidoissa ulkona ajan 14,34 (2012).
Malmivirta on ammatiltaan lääkäri.
Viialan teatteri
Viialan teatteri on Akaassa Viialan taajamassa sijaitseva harrastajateatteri, joka on perustettu vuonna 1998. Sitä ylläpitävä Viialan Työväennäyttämö ry on yksi Suomen vanhimmista harrastajateattereista (1907).
Teatteri sijaitsee Yritystalo Parkissa, joka tunnetaan entisenä Viialan Nahkatehtaana. Teatterin miljöö on jo sinänsä paikkakunnan kulttuuriperintöä.
Aiheesta muualla
https://www.viialanteatteri.net
Barawertornis
Barawertornis tedfordi oli Dromornithidae-heimoon kuuluva sorsalintu. Se eli oligoseeni-kaudesta mioseeni-kauteen.
Kuten kaikki Dromornithidae-heimon jäsenet, Barawertornis oli lentotaidoton kasvinsyöjä, joka asui Australian metsissä. Se painoi 80–95 kiloa.
In the Right Place
In the Right Place on Dr. Johnin levy vuodelta 1973.
Diskurssi
Diskurssilla (, juosta ympäriinsä) tarkoitetaan yleisesti kirjoitettua ja puhuttua viestintää. Filosofiassa diskurssi tarkoittaa argumentatiivisesti välitettyä käsitteellistä ajattelua. Termin merkitys vaihtelee käyttäjän ja tarkastelun lähtökohtien (teoreettisen viitekehyksen) mukaan.
Korpuslingvistiikka tutkii diskurssia ensimmäisessä merkityksessä. Kahdessa jälkimmäisessä merkityksessä diskursseja analysoidaan eri tieteellisissä perinteissä, jotka tutkivat kielen, sen rakenteen ja toiminnan suhteita. Näitä ovat muun muassa sosiologia, feminismi, antropologia, etnografia, kulttuurintutkimus, kirjallisuusteoria ja tieteen filosofia. Näiden alojen sisällä myös itse diskurssin käsite on diskurssin kohteena, eli siitä käydään keskustelua erikoistuneen tiedon pohjalta. Diskurssia voidaan havainnoida sekä puhutussa kielessä että kirjoitetussa ja merkkien kautta välitetyssä kielessä. Esimerkkejä diskursseista ovat suullisesti välitetty historia, pikaviestikeskustelut ja oppikirjat.
Käsitteen historiaa
Diskurssi-sana tulee ranskan sanasta discours, 'puhe', 'esitelmä', 'juttelu', 'jaarittelu', joka puolestaan on peräisin latinan sanasta discursus, 'ympäriinsä juokseminen'.
1960-luvulla diskurssien tarkastelu tuli myös tieteen huomion kohteeksi. Diskurssiteoreetikoista kenties tunnetuin, ranskalainen Michel Foucault määritteli käsitteen pyykittämällä rajaa strukturaaliseen kielitieteeseen, jossa on olennaista jako kielijärjestelmään (langue) ja yksittäisiin kielen puhuntoihin (parole). Foucaultin mukaan kielessä vaikuttaa näihin perusosiin palautumattomia sääntöjä, jotka ohjaavat merkitysten muotoutumista. Foucault sijoittikin diskurssin käsitteen kielijärjestelmän ja yksittäisten puhuntojen väliin. Tutkimuksen painopistealueeksi muodostui sen selvittäminen, miten ja miksi puhunnat vaihtelevat eri aikoina ja eri paikoissa.
Diskurssien tutkimus mahdollisti sekä lingvistiikkaa että yhteiskuntatieteitä hyödyntävän ja avartavan tutkimuksen. Diskurssianalyysia kehiteltiin alun perin tietoteorian piirissä, mutta se levisi sittemmin tieteellisen tiedon kehitystä koskevasta tutkimuksesta ennen kaikkea yhteiskunnallisen tiedon ja vallan muotojen tarkastelemisen välineeksi.
Määritelmiä
Yksinkertaistetusti diskurssilla voidaan tarkoittaa kiteytynyttä ajattelutapojen, käsitysten (kuten arvot, normit ja asenteet) ja olettamusten kokonaisuutta, jota pidetään yllä erilaisten yhteiskunnallisten laitosten avulla. Diskursseista käydään aina kamppailua. Tämän vuoksi esiin saattaa nousta erilaisia vastadiskursseja, vaihtoehtoisia ajattelutapoja. Ajan myötä vastadiskurssi voi yleistyä ja jopa muodostua yleiseksi valtadiskurssiksi.
Diskurssien tutkimusta kutsutaan diskurssianalyysiksi. Se sisältää kirjavan joukon tutkimuskäytäntöjä eikä muodosta mitään yhtenäistä menetelmällistä kokonaisuutta. Tavallisesti puhutaan kahdesta pääsuuntauksesta, anglosaksisesta ja ranskalaisesta.
Esimerkkinä Suomi-kuva
Suomessa diskurssianalyysia on sovellettu kansallisten suurmiesten, kuten J. V. Snellmanin ja Z. Topeliuksen Suomi-kuvien tutkimukseen. Diskurssianalyyttisesta näkökulmasta suurmiesten tekstit eivät muodosta mitään yhtenäistä kansallista ohjelmaa, vaan heidän teksteihinsä kirjoittautuu useita aikansa diskursseja ja vastadiskursseja. Ne ovat areenoita, joissa suomalaisuudesta käydään kamppailua. Suomalaisuuteen perinteisesti liitetyt ja kansallista itsetuntoa kohottavat merkitykset, kuten ”suomalaiset ovat työteliäitä” muodostavat vain osan suurmiesten Suomi-kuvista. Esimerkiksi Topeliuksen teksteissä suomalaiset ovat päinvastaista: laiskajaakkoja, jotka makaavat päivät pitkät uuninpankolla.
Arvostelua
Diskurssianalyysia on sovellettu monin eri tavoin. Sen on toisinaan tullut merkitsemään mitä tahansa kielenkäytön alaan kuuluvaa tutkimusta, puhetta tai ylipäätään kielellistä esittämistä. Osa diskurssianalyytikoista on ajatellut käsitteen kantavan kielteisiä mielleyhtymiä ja siirtynyt tekemään tutkimustaan paljastamatta auliisti lähtökohtiaan. Diskurssien sijasta puhutaan esimerkiksi ajattelumalleista tai -tavoista, formaateista ja tulkintarepertuaareista.
Foucault-kriitikoiden mielestä Foucault ei tuottanut sellaista tarkoin määriteltyä käsitteistöä, jota voidaan soveltaa hedelmällisellä tavalla. Arvostelu kohdistuu Foucault'n ajattelun dynaamisuuteen. Hänen diskursseja koskevat käsitteensä ja teoriansa olivat jatkuvassa muutoksessa. Arvostelijoiden mielestä tämä dynaamisuus johtaa voittamattomiin ristiriitoihin, jopa tarkoitukselliseen hämäryyteen. Foucault ironisoi itse ajatusta, jonka mukaan hän olisi halunnut vaihtuvilla käsityksillään naruttaa lukijoita kuten dekonstruktionistit, joille vaikeaselkoisuudesta on tullut monesti jopa kunnia-asia.